ได้เคยมีโอกาสมาทานอาหารที่นี่อยู่หลายคัร้งแต่ก็ยังไม่ได้มาเขียนรีววส์ให้เสียที วันนี้อากาศที่กทม.ลดต่ำลงมาอีก ลมโชยอ่อนๆ แสงแดดอุ่นๆ ทำให้นึกถึงบรรยากาศของเมืองทัสคานีที่อิตาลีขึ้นมาในบรรดล ว่าแล้วก็ควักเอารูปเก่าเก็บสมัยที่โทรศัพท์ยังไม่พัฒนาขึ้นมาโพสต์ รีวิวส์นี้จึงต้องจออภัยเรื่องรูปไว้ก่อนเลยนะครับผม

ร้าน Tuscany Thai Cuisine เป็นร้านอาหารแนวไทยฟิวชั่น เน้นอาหารรสชาติจัดจ้านและอาหารอิตาเลี่ยนกรายๆควบคุมครัวโดยเชฟที่คร่ำหวอดอยู่ในวงการอาหารมากว่า 30 ปี อีกทั้งยังมีสูตรเด็ดเคล็ดลับจากอิตาลี่อีกด้วย เจ้าของร้านบอกว่าร้านนี้เกิดมาจากความประทับใจในหนังเรื่อง UNDER THE TUSCAN SUN ในปี2003 ที่เผยให้เห็นความสวยงามของทัสคานีจนเขาต้องตกหลุมรัก จนกลายอกมาเป็นร้านอาหารที่ตกแต่งอย่างโดดเด่นด้วยความงามแบบทัสคานี่แท้ๆ ทั้งแบบประตู หน้าต่าง เหล็กดัด แม้กระทั่งพื้นและผนัง

นอกจากความสวยงามที่น่าประทับใจแล้ว เรื่องของอาหารยังไม่เป็นสองรองใคร รสชาติของอาหารที่นี่ออกแนวจัดจ้านถึงรสถึงชาติ ด้วยวัตถุดิบที่สดใหม่ เนื้อและปลาที่สั่งตรงจากต่างประเทศ และผักบางอย่างทางร้านก็ปลูกเองและมาเก็บมาส่งกันแบบสดๆจากไร่กางมุ้งในรีสอร์ทที่อ.ปากช่อง ทำให้รสชาติของอาหารออกมาค่อนข้างพิถีพิถันเลยทีเดียว

ร้านแบ่งเป็นทั้งโซนอินดอร์ และ เอาท์ดอร์ครับ มีดนตรีอะคลูสติคเล่นกันสดๆให้ได้ฟังกันสบายๆ น้านไม่ใหญ่มากนัก มีที่จอดรถ ถ้าสะดวกขับรถมาน่าจะดีกว่าเพราะร้านตั้งอยู่กลางซอยระหว่างพหลโยธิน23 และ วิภาวดี 32 อาจจะหาแท๊กซี่ยากนิดนึงครับ

อาหารแนะนำ
-ไส้กรอกทัสคานี่ 350-
-ขาหมูทัสคานี 380-
-มันฝรั่งบดเบคอน 150-

เคยสั่งอาหารไทย อย่างปลากระพงราดน้ำปลามาทานครับ แต่รู้สึกว่าอาหารฝรั่งจะถนัดกว่า ส่วนตัวแล้วค่อนข้างประทับใจกับที่นี่ ถึงแม้จะมีทำให้ผิดหวังบ้างในบางครั้ง แต่ส่วนมากแล้วก็ถือว่าวินในสายตาผม ถ้าใครที่กำลังมองหาร้านอาหารสวยๆนั่งคุยกันได้ยาวๆก็ลองมาสัมผัสที่นี่ดูเชื่อว่าคุณอาจจะหลงเสน่ห์ของทัสคานี่ก็เป็นได้